# Lietuvoje 2022 m. kovo mėnesio pradžioje labiausiai didėjo rapsų supirkimo kaina

Lietuvos grūdų supirkimo įmonėse 2022 m. 9 savaitę (02 28–03 06) **rapsai** buvo superkami vidutiniškai po 757,35 EUR/t – 6,35 proc. didesne kaina, palyginti su prieš savaitę (8 savaitę (02 21–27) buvusia kaina, bei net 81,25 proc. didesne kaina negu prieš metus (2021 m. 9 savaitę (03 01–07).

Analizuojamu laikotarpiu **kviečiai** buvo superkami vidutiniškai po 277,65 EUR/t – panašia kaina kaip ir prieš savaitę bei 32,68 proc. didesne kaina negu prieš metus. **Kvietrugių** vidutinė supirkimo kaina šių metų 9 savaitę sudarė 267,69 EUR/t – buvo taip pat panaši kaip ir praėjusią savaitę, bet 58,94 proc. didesnė, palyginti su prieš metus buvusia kaina. **Pašariniai miežiai** (II klasės) buvo superkami vidutiniškai po 239,80 EUR/t – 5,92 proc. mažesne kaina, palyginti su vasario pabaigoje buvusia kaina, bei 39,81 proc. brangiau negu prieš metus.

Šaltinis: ŽŪIKVC (LŽŪMPRIS)